A especie arboria mas común en a sierra ye o pin (Pinus), producto de repoblacions realizadas en o sieglo XX, encara que a moniquet va deixando paso a una densa masa forestal autoctona compuesta mas que mas por especies como caixicos (Quercus faginea), carrascas (Quercus ilex), y buixos (Buxus sempervierns); y en menor mida por especies como l'abetullo (Betula pendula) u a tremoleta (Populus tremula). Destacan as formacions de fabos (Fagus sylvatica), por a suya situación en a muga de l'aria de distribución d'a especie.